Vlad Eftenie, despre schimbările suferite de București în 10 ani: "TNB s-a schimbat foarte mult. Unii nici măcar nu știau despre ce este vorba".
Vlad Eftenie este lector la Universitatea de Arhitectură și Urbanism "Ion Mincu". Ne arată pe pagina lui de Instagram cât s-a schimbat Capitala țării în numai zece ani.
Vlad Eftenie a fost invitat la ȘTIU, pe Aleph News, acolo unde a vorbit despre schimbările suferite de București de-a lungul celor 10 ani."Eu urmăresc Bucureștiul conștient, zi de zi, de 15 ani. Aproape că sunt la curent cu viața lui cotidiană pe o rază destul de mare, pornind de la Parcul Izvor și până la Herăstrău, de la Eroilor și până la Rosetti. Știu cam tot ce s-a întâmplat în ultimii 15 ani", a spus Vlad Eftenie."Unele lucruri s-au schimbat în bine, anumite clădiri istorice au fost renovate. Vezi Calea Victoriei, unde avem niște perspective foarte clare despre curățarea firelor transversale, cabluri. TNB-ul cred că a suferit cea mai mare transformare și cred că toată lumea a fost destul de șocată să vadă cum arăta înainte. Unii nici măcar nu știau despre ce e vorba", a adăugat Vlad Eftenie.